ओवल टेस्ट की दूसरी पारी में भारत को जीत के लिए 464 रन का लक्ष्य मिला था। भारत की शुरुआत इतनी खराब रही थी कि एक रन के स्कोर पर ही भारत के दो विकेट गिर गए थे। इसके बाद दो रन के स्कोर पर कप्तान कोहली भी आउट हो गए थे। राहुल को रहाणे का साथ मिला और इन दोनों ने 118 रनों की साझेदारी की और फिर रहाणे भी साथ छोड़ गए। विहारी भी एक रन तक साथ रहे और आउट हो गए। लेकिन राहुल ने एक छोर संभाले रखा और फिर शतक बनाकर ही दम लिया। इस टेस्ट मैच के पांचवें दिन लंच तक राहुल 108 रन बनाकर नाबाद रहे। लंच से पहले तक पंत और राहुल के बीच 46 रन की साझेदारी हो गई थी।